༄༅། །ལྕང་ཅན་གུང་གི་སྙན་ཤལ་ཞལ་བྱང་།། སྔོན་གྱི་ལས་སམ་འཕྲལ་རྐྱེན་ལས། །གྱུར་པའི་འཇིགས་དང་སྡུག་བསྔལ་རྒྱུ། །སྡང་བྱེད་དགྲ་ཡི་དམག་ཚོགས་དང་། །ཆོམ་རྐུན་གདོལ་པས་གཙེས་པ་དང་། །ལུས་སྲོག་ནོར་ལ་གནོད་བྱེད་པའི། །སྡང་བའི་དགྲ་དང་གནོད་པའི་བགེགས། །བཞི་བརྒྱ་རྩ་བཞིའི་ནད་དང་རིམས། །བགེགས་རིགས་བརྒྱད་ཁྲི་གདོན་ཆེན་རྣམས། །ཐམས་ཅད་ཞི་བར་མཛད་དུ་གསོལ། །གློ་བུར་ཡེ་འགྲོགས་གནོད་པ་དང་། །བྱད་སྟིམས་མཐུ་དང་འབྱུང་བ་འཁྲུགས། །མི་དང་མི་མིན་གནོད་པ་ཀུན། །ཐམས་ཅད་ཞི་བར་མཛད་དུ་གསོལ། །དུས་མིན་འཆི་བ་ལ་སོགས་པ། །ཉེར་འཚེ་ཀུན་ལས་རྣམ་རྒྱལ་ནས། །ཚེ་རིང་ནད་མེད་དབང་ཐང་འཕེལ། །སྲིད་ཞིའི་དཔལ་འབྱོར་མཐར་ཕྱིན་མཛོད།། །།

ཀླུ་སྒྲུབ།
ལྕང་ཅན་གུང་གི་སྙན་ཤལ་ཞལ་བྱང་།

:Rare Texts of the Sakya TraditionR